Gennaro Gattuso

Gennaro Ivan "Rino" Gattuso (født d. 9. januar 1978 i Corigliano Calabro (Cosenza), Italien), er en italiensk fodboldtræner og tidligere fodboldspiller. Han er i dag træner for den spanske La Liga-klub Valencia CF. 

Han var som aktiv spiller med på det italienske landshold, der vandt guld ved VM i fodbold 2006. Han blev oftest brugt nede på den defensive midtbane, men han kunne også fungere ude på højresiden af midtbanen. Han blev kendt for sin fysiske styrke og utrættelighed, samt for sin evne til med vildskab at inspirere såvel tilskuere som medspillere til at give sig fuldt ud. Han spillede for AC Milan fra 1999 og vandt her UEFA Champions League to gange, to Serie A titler, en gang VM for klubhold, en gang Coppa Italia, to gange UEFA Super Cup og to gange den italienske Super Cup.

Klubkarriere som spiller

Tidlige karriere 
Gattuso startede karrieren i den italienske klub Perugia. I Juli 1997, skiftede han i en alder af 19 år, til det skotske tophold Glasgow Rangers. Manageren der fik Gattuso til klubben, Walter Smith, forlod dog klubben året senere. Manageren der afløste Walter Smith, var hollænderen Dick Advocaat, som ingen fremtidsplaner havde med Gattuso. Gattuso blev derfor solgt i oktober 1998, til det italienske "miniputhold" Salernitana. Salernitana havde sæsonen forinden sikret sig oprykning til Serie A, og selvom at Gattuso spillede en god sæson for klubben, kunne han ikke forhindre dem i at rykke ned.

AC Milan 
Milan købte Gattuso i 1999 for 8 millioner pund. Milans manager, Carlo Ancelotti, anså ham som en god mand at havde liggende ved siden af den anden defensive midtbane spiller Andrea Pirlo. Andrea Pirlo er kendt for sine meget præcise afleveringer, men i Milan manglede man en "hård hund" på banen, hvilket var det job Gattuso var/er tiltænkt. Gattuso er kendt for sin gode holdånd og det hårde arbejde, hvilket har givet ham kælenavnet Ringhio.

Gattuso's temperament har flere gange givet ham problemer. I en Champions League kamp i 2003 mod AFC Ajax, blev han smidt af banen, efter at havde slået Zlatan Ibrahimovic i hovedet med bagsiden af hånden.[2].

I december 2005, blev Gattuso udvist under Milans 3-2 nederlag, i UEFA Champions League kampen mod det tyske hold Schalke 04 efter flere frispark og raserianfald. Christian Poulsen havde under hele kampen, holdt Milans brasilienske fodboldstjerne Kaká i kort snor, hvilket fik Gattuso til at true Poulsen. 

I Champions League kampen mod Lille den 26. september, spillede han sin kamp nummer 300 for Milan.

Gattuso vandt Champions League for anden gang i sin karriere, da Milan slog Liverpool 2-1 i Champions League finalen 2007.

Den 27. december 2007, trænede Gattuso med sin tidligere klub, Glasgow Rangers for at vedligeholde sin fysiske form under vinterpausen i den italienske Serie A.

Den 19. maj 2008, afviste Gattuso transferrygterne omkring hans fremtid i Milan. Gattuso havde snakket med en af Milan cheferne, Adriano Galliani, omkring hans fremtid i klubben.

Trænerkarriere 
Efter afslutningen af spillerkarrieren har Gattuso arbejdet som træner for en rækker klubber. 

Han begyndte som træder i FC Sion i 2013, og skiftede  senere til Palermo (2013), OFI Kreta (2014),  Pisa (2015-17), AC Milan Primavera (2017) og AC Milan (2017–2019). 

Efter tiden som træner i Milan fik Gattuso ansættelse som træner i Napoli i 2019. Ansættelsen ophærte i 2021. I 2022 blev det offentliggjort, at Gattuso tiltræder som træner for den såanske La Liga-klub Valencia CF.

Referencer

Eksterne henvisninger 

 

Fodboldspillere fra Italien
Fodboldspillere fra AC Milan
Fodboldspillere fra Rangers F.C.
Verdensmestre i fodbold
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008